laion/Wikipedia-Exotic huggingface dataset:
חברים, חברים, אבל...

חברים, חברים, אבל... (באנגלית: Buddy Buddy) הוא סרט קומדיה אמריקאי משנת 1981 בבימויו של בילי ויילדר, עם וולטר מתאו וג'ק למון בתפקידים הראשיים. זה היה סרטו האחרון של ויילדר שגם השתתף בכתיבת התסריט המבוסס על הסרט הצרפתי "L'emmerdeur" (כאב בישבן) שהוא עיבוד של המחזה "Le contrat" (החוזה) של פרנסיס ובר (1971). זה היה הסרט האחרון של בילי ויילדר והוא לא היה מרוצה ממנו. טרבוקו (וולטר מתאו) הוא רוצח שכיר מקצועי. הוא חתם חוזה על חיסול שלושה עדי תביעה במשפט על הונאת נדל"ן בסך 50 מיליון דולר. את הראשון הוא מחסל על ידי הכנסת מעטפת נפץ לתיבת הדואר שלו כשהוא בבגדי דוור. את השני הוא מחסל על ידי הידמות לחלבן והחדרת רעל לבקבוק החלב של העד. כעת נותר השלישי - גמבולה שמפקד המשטרה (דנה אלקר) מקיף אותו בשוטרים השומרים עליו וכן מוצבים במקומות אסטרטגים ליד בית המשפט. מול בית המשפט בריברסייד נמצא מלון "רמונה" שם שוכר טרבוקו חדר ומכין את רובה הצלפים שלו. לחדר הסמוך נכנס ויקטור קלוני (ג'ק למון). בין החדרים מפרידה דלת אבל ניתן לשמוע כל דבר. ויקטור נמצא במשבר נפשי אשתו סיליה (פאולה פרנטיס) עזבה אותו והתחברה לסקסולוג ד"ר צוקרברוט (קלאוס קינסקי). הוא מנסה להתאבד על ידי קשירה של חבל הוילון לצווארו ולצינור המים של האמבטיה אבל הצינור נשבר ומתרחש שיטפון. טרבוקו שרוצה להימנע מכל הפרעה, מגיע לחדרו של קלוני ולבסוף דוחף ממחטה לפיו וקושר אותו לכסא. ויקטור מצליח להשתחרר, יוצא מהחלון ורוצה להתאבד. טרבוקו מכניס אותו ולבקשתו מסיע אותו לקליניקה של הסקסולוג. כשטרבוקו רוצה לחזור כל הרחובות חסומים, ולכן הוא לובש צווארון של כומר, ממלמל למפקד המשטרה כמה מילים בלטינית ומורשה לעבור. בינתיים מעורר ויקטור שערורייה לאשתו בקליניקה, ומאיים שיתאבד ויתבע קודם את הרופא. סיליה משכנעת את הרופא להגיע למקום ולהזריק לבעלה זריקת הרגעה כדי למנוע שערורייה. בגלל טעות בזיהוי, הוא מזריק לטרבוקו. כעת טרבוקו מטושטש. הוא מגלה לוויקטור את מעשיו וויקטור מתנדב להיות היורה במקומו. ויקטור יורה בגמבולה ופוצע אותו קשות. השוטרים מסתערים על בית המלון, אך טרבוקו וויקטור מצליחים להימלט לחניון דרך פיר הכביסה. ויקטור נוהג וטרבוקו לובש שוב את צווארון הכומר. מפקד המשטרה מבקש ממנו לתת ווידוי אחרון לגמבינו. הוא מורה לוויקטור להימלט, ניגש לגמבינו, ממלמל כמה מילים בלטינית ומסיים ב"אסטה לה ויסטה"... עם קבלת הכסף, פורש טרבוקו לפנסיה באי טרופי, מוקף בילידים המשרתים אותו. יום אחד מגיע ויקטור לאי בסירה קטנה ובמצב תשוש. הוא אומר לטרבוקו שהוא נמלט מהחוק ומתכוון להישאר באי זמן בלתי מוגבל. טרבוקו שואל את העוזר שלו האם עדיין הם מקריבים קרבנות אדם? "חברים, חברים, אבל...", במסד הנתונים הקולנועיים IMDb (באנגלית) "חברים, חברים, אבל...", באתר נטפליקס "חברים, חברים, אבל...", באתר AllMovie (באנגלית) "חברים, חברים, אבל...", באתר Rotten Tomatoes (באנגלית) "חברים, חברים, אבל...", באתר Box Office Mojo (באנגלית) "חברים, חברים, אבל...", באתר אידיבי "חברים, חברים, אבל...", במסד הנתונים הקולנועיים KinoPoisk (ברוסית)
שמואל קינן

שמואל (שמוליק) קינן (נולד ב־ 14 בינואר 1955) הוא קצין צה"ל בדימוס בדרגת תת-אלוף. שירת כקצין קשר ותקשוב ראשי בשנים 2005–2008. שמואל קינן נולד בפתח תקווה. בוגר בית הספר "עמל" בפתח תקווה. בשנת 1973 התגייס לצה"ל. קורס האלחוט בו למד פוזר במלחמת יום הכיפורים והוא שירת כאלחוטן ביחידת הקישור לאו"ם בסיני. בשנת 1974 סיים קורס קציני קשר. שירת כקצין קשר בגדוד שריון וכסגן קצין קשר בחטיבה 460. בשנת 1977 השתחרר מצה"ל. שירת במילואים כקצין קשר בחפ"ק אוגדה 90 בקרבות בבקעת הלבנון במלחמת שלום הגליל ועלה לדרגת רב-סרן. בשנת 1989 חזר לשירות קבע. בשנת 1990 עלה לדרגת סא"ל ושירת כסגן מפקד בה"ד 7 ובמקביל כקצין הקשר של אוגדה 366. בשנת 1994 מונה למפקד גדוד הקשר של פיקוד המרכז. בשנת 1996 מונה לקצין הקשר של אוגדה 162. בשנת 1999 עלה לדרגת אל"ם ושירת כמפקד קשר ואלקטרוניקה פיקודי (מקשא"פ) מרכז ומפקד בה"ד 7. לאחר לימודים במכללה לביטחון לאומי מונה בספטמבר 2005 מונה לקצין תקשוב ראשי, ושירת בתפקיד זה עד אוגוסט 2008. לאחר שחרורו מצה"ל ניהל את בית הספר התיכון "אהל שם" ברמת גן ואת גימנסיה הרצוג בחולון. בעל תואר ראשון ותואר שני במדעי המדינה מאוניברסיטת חיפה, ותואר מוסמך במינהל עסקים מאוניברסיטת תל אביב. דניאל רוזן, תא"ל שמואל קינן – המפקד השבעה ־עשר של חיל הקשר והתקשוב, מפקד החיל במלחמת לבנון השנייה, באתר העמותה להנצחת חללי חיל הקשר והתקשוב, יוני 2020 תולדות בית הספר, באתר "אהל שם"
תמירון מפוספס

תמירון מפוספס (שם מדעי: Cladorhynchus leucocephalus) הוא מין של עוף ממשפחת הסייפניים המצוי רק בדרום אוסטרליה והוא המין היחיד בסוגו. התמירון מזכיר את בני הסוג תמירון, אך שייך לסוג אחר, שבמשך שנים היה מצוי במחלוקת מדעית גדולה בקרב החוקרים, שחלקם עוד משייכים אותו לסוג תמירון. אורכו של תמירון זה 45 עד 53 סנטימטרים, בעל מוטת כנפיים של 55 עד 68 סנטימטרים ומשקלו 220 עד 260 גרם בממוצע. שני הזוויגים דומים במראם. התמירון בעל נוצות לבנות, עם כנפיים וזנב שחורים, ועל החזה ישנו פס חום כהה בולט המקיף את החזה. הראש לבן עם מקור שחור דק וארוך שמיועד לחטוף יצורים קטנים מהמים. התמירון הוא עוף חברותי ביותר, המצוי לרוב בקבוצות גדולות המונות מעשרות בודדות עד לעשרות אלפי פרטים החיים יחד. הם מדשדשים לאורך אגמים מלוחים רדודים, אגמים רדודים ויבשים ובאזורים צחיחים בדרום אוסטרליה. הם נמצאים גם במקווי מים מתוקים רדודים, לרוב בקרבת סכרים וגם לאורך החופים וביצות מנגרובים מסוימות. להקת התמירונים נודדת לאורך אוסטרליה בחיפוש אחרי אגמים כאלה ויכולה לעוף מרחקים עצומים. להקה אחת סביב אגם אייר, המתייבש לעיתים קרובות, נדדה מעל 1,500 קילומטרים מערבה משם. להקה אחרת שברה שיא ונדדה מעל 2,263 קילומטרים בחיפוש אגמים. תמירונים אלה ניזונים בתנועה מהירה של מקורם ממיני סרטנים זעירים ביניהם מזימרגלאים כמו ארטמיה, סרטנים מסננים, צדפונאים ושווה-רגלאים וגם מחלזונות וצדפות שונים, חרקים החיים על הגדות כמו זבובים, פשפשים, חיפושיות ונמלים ואף מדגים קטנים מהסוג Craterocephalus (ממשפחת האדרוניים). התמירונים לא מצויים בסכנה, אך לעיתים קרובות הם לא מתרבים בהצלחה, כנראה עקב התייבשות של אגמים כמו אגם אייר ועקב טורפי אפרוחים רבים כמו שחף כסוף, בז סבניגר ועיט מחודד-זנב. התמירון המפוספס הוא מין מוגן באוסטרליה. מדיה וקבצים בנושא תמירון מפוספס בוויקישיתוף תמירון מפוספס, באתר ITIS (באנגלית) תמירון מפוספס, באתר NCBI (באנגלית) תמירון מפוספס, בבסיס הנתונים ARKive (באנגלית) תמירון מפוספס, באתר GBIF (באנגלית) תמירון מפוספס באתר הרשימה האדומה של IUCN
יוברט וורק

יוברט וורק (באנגלית: Hubert Work;‏ 3 ביולי 1860 – 14 בדצמבר 1942) היה רופא ופוליטיקאי אמריקאי, שכיהן כמנהל הכללי של דואר ארצות הברית בשנים 1922–1923 בתקופת נשיאותו של וורן הרדינג ולאחר מכן ועד 1928 כמזכיר הפנים של ארצות הברית בתקופות נשיאותם של הרדינג ושל קלווין קולידג'. יוברט וורק נולד במריון סנטר שבפנסילבניה לטביתה ואן הורן ומוזס תומפסון וורק. הוא למד בית הספר לרפואה של אוניברסיטת מישיגן בשנים 1882–1883 וב-1885 קיבל תואר דוקטור לרפואה מאוניברסיטת פנסילבניה. הוא התיישב בקולורדו, שם הוא הקים ב-1896 בפובאלו את בית החולים וודקרופט. וורק היה פעיל במפלגה הרפובליקנית וב-1912 הוא כיהן כיושב הראש שלה בקולורדו. ב-1914 הוא התמודד ללא הצלחה בבחירות ביניים על מושב בסנאט של ארצות הברית. בבחירות אלו הוא נוצח על ידי הדמוקרט צ'ארלס תומאס, לשעבר מושל קולורדו. וורק קיבל 98,728 קולות (39%) אל מול 102,037 הקולות של תומאס (40.3%). היו אלו הבחירות לסנאט הראשונות בקולורדו שהוכרעו על פי התיקון ה-17 לחוקת ארצות הברית. במלחמת העולם הראשונה שירת וורק בפיקוד הרפואה הצבאית של צבא ארצות הברית והגיע עד לדרגת לוטננט קולונל. בשנים 1921–1922 שימש וורק כנשיא האיגוד הרפואי האמריקאי (American Medical Association). ב-1920 הוא היה נציג לוועידה הארצית של המפלגה הרפובליקנית ובשנים 1928–1929 הוא שימש כיושב ראש הוועדה הרפובליקנית הלאומית. בשנים 1921–1922 שימש וורק גם כעוזר המנהל הכללי של דואר ארצות הברית ולאחר מכן הוא מונה על ידי הנשיא וורן הרדינג כמנהל הכללי של דואר ארצות הברית, תפקיד בו הוא כיהן עד 1923. לאחר מכן הוא מונה כמזכיר הפנים של ארצות הברית. בתפקיד זה הוא כיהן עד 1928 בממשלו של הרדינג ובממשלו של יורשו, קלווין קולידג'. בתקופת כהונתו כמזכיר הפנים ניתנה באופן רשמי לעמים הילידים בארצות הברית אזרחות אמריקאית. לאחר התפטרותו ב-1928 הוא הוחלף ברוי אוון וסט. וורק היה הרופא הראשון שכיהן בתפקיד כלשהו בקבינט של ארצות הברית. ב-1887 נשא וורק לאישה את לאורה מ. ארבקל. לזוג נולדו שלושה ילדים. לאורה נפטרה ב-1924 ווורק נישא בשנית לאתל ריד גאנו ב-1933. יוברט וורק נפטר בדנבר ב-14 בדצמבר 1942. הוא נטמן בבית הקברות הלאומי ארלינגטון, לצד אשתו הראשונה. מדיה וקבצים בנושא יוברט וורק בוויקישיתוף יוברט וורק, באתר מחלקת הפנים של ארצות הברית (באנגלית) יוברט וורק, באתר מרכז מילר של אוניברסיטת וירג'יניה (באנגלית) יוברט וורק, באתר "Find a Grave" (באנגלית) How educated is Trump’s Cabinet? - Quiznox - JANUARY 23, 2017
פרופיל הורמונלי

פרופיל הורמונלי היא בדיקה של מספר הורמונים בדם, המבוצעת כחלק מהבירור הראשוני של בעיות פוריות ושל הפרעות בהתבגרות המינית. הבדיקה מבוצעת גם במקרים נוספים כגון: אל-וסת, מחזור וסת שאינו סדיר, אקנה, ושׂיעור יתר. הורמון מעורר בלוטת התריס – (באנגלית: TSH – Thyroid Stimulation Hormone) הורמון פפטידי המופרש על ידי בלוטת יותרת המוח הקדמית. פרולקטין – (באנגלית: Prolactin) – הורמון פפטידי המסייע אצל גברים בייצור תאי זרע, ואצל נשים מסייע בייצור חלב לאחר הלידה. טסטוסטרון – (באנגלית: Testosterone) הורמון המיוצר בכמויות גבוהות אצל גברים באשכים, ואצל נשים מיוצר בכמויות קטנות בשחלות. כמו כן הוא מיוצר גם בבלוטת יותרת הכליה. רמה נמוכה של ההורמון בדם נקראת היפואנדרגוניזם, ואילו רמה גבוהה נקראת היפראנדרגוניזם. הורמון מגרה זקיק – (באנגלית: FSH – Follicle Stimulating Hormone) הורמון המופרש על ידי בלוטת יותרת המוח הקדמית. הורמון מחלמן – (באנגלית: LH – Luteinizing hormone) הורמון פפטידי המגרה את השחלות לייצור פרוגסטרון ואת האשכים לייצור אנדרוגן. אסטרוגן – (באנגלית: Estrogen) פרוגסטרון – (באנגלית: Progesterone) הורמון מין נקבי המופרש מהשחלות אחרי ביוץ ומהשליה במהלך ההיריון. טיפול הורמונלי פרופיל הורמונלי, באתר שירותי בריאות כללית ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טוראקו בנרמן

טוראקו בנרמן (שם מדעי: Tauraco bannermani) הוא מין של עוף ממשפחת הטוראקיים החי רק ביערות ההרריים והטרופיים בקמרון. מין זה קרוי על שם החוקר הבריטי דייוויד ארמיטאג׳ בנרמן (אנ'), והוא מצוי בטבע בסכנת הכחדה. טוראקו זה נראה קרוב למינים טוראקו אדום ציצית וטוראקו לבן ציצית, וכנראה התפצל מהם עם שינויי אקלים בסוף הפליוקן, אז הפך האקלים ליבש יותר ולערבות סוואנה יבשות, להם מין זה לא הצליח להסתגל. אורכו של הטוראקו כ-43 סנטימטרים בממוצע, והוא בעל נוצות מפוארות בצבע ירוק כהה וחזה ירוק בהיר. הפנים אפורות עם מקור צהוב-ורוד וכיפת ראש אדמדמה-סגולה. הוא בעל זנב כחול ארוך המשמש לאיזון, והשת אדום עם רגליים אפורות. הכנפיים ירוקות, ובחלקם העליון כחולות-ירוקות והחלק הפנימי שלהם, הנראה רק בתעופה אדום. הטוראקו הוא עוף יער הנחבא אל הכלים והוא ניזון מפירות היער בקבוצות קטנות. עוף זה אנדמי רק ליערות ההר של הרמה המערבית הגבוהה (אנ') של קמרון (בייחוד ברמות בהמנדה), בה יערות משניים ויערות טרופיים נמוכים. כמה אוכלוסיות מצויות גם ב-"Massif du Mbam". הטוראקו מצוי בסכנה גדולה עקב האוכלוסיות המפוצלות שלו ועקב פגיעה ביערות ושריפות יער או הפשרת אדמות לחקלאות. כיום לפי האומדן נותרו רק 2,500 עד 10,000 פרטים בוגרים בטבע. מדיה וקבצים בנושא טוראקו בנרמן בוויקישיתוף טוראקו בנרמן, באתר ITIS (באנגלית) טוראקו בנרמן, באתר NCBI (באנגלית) טוראקו בנרמן, באתר Animal Diversity Web (באנגלית) טוראקו בנרמן, בבסיס הנתונים ARKive (באנגלית) טוראקו בנרמן, באתר GBIF (באנגלית) טוראקו בנרמן באתר הרשימה האדומה של IUCN
יחסי אוזבקיסטן–ספרד

יחסי אוזבקיסטן–ספרד הם היחסים הדיפלומטיים שבין ממלכת ספרד ואוזבקיסטן. ספרד הכירה באוזבקיסטן ב־31 בדצמבר 1991 וכוננה יחסים דיפלומטיים ב־18 במרץ 1992. בינואר 2003 התקיים ביקור רשמי של הנשיא אסלאם קרימוב בספרד. הוא ערך פגישות עם חואן קרלוס הראשון, מלך ספרד, ועם ראש הממשלה חוסה מריה אסנאר. בשנת 2007 אוזבקיסטן פתחה שגרירות במדריד. שגריר אוזבקיסטן, רחמטוללה נורימבטוב, הצהיר ב-2018 כי ליחסים בין שתי המדינות יש "פוטנציאל גדול שלא מנוצל", במיוחד בעניינים חקלאיים, תיירותיים ומדעיים, ולכן הוא הזמין את אנשי העסקים הספרדים "להשקיע ולתרום לפיתוח של אוזבקיסטן", והוא הביע את רצונו לכך שספרד תפתח שגרירות בטשקנט בעתיד הקרוב. כמעט ואין סחר דו צדדי. עם זאת, בשנים 2010–2011 חלה עלייה חזקה בסחר בין המדינות. אוזבקיסטן מחזיקה בספרד שגרירות במדריד וקונסוליות כבוד במדריד ובברצלונה. ספרד מיוצגת באוזבקיסטן באמצעות שגרירותה במוסקבה, רוסיה. יחסי החוץ של אוזבקיסטן Ficha de Uzbekistán Office of Diplomatic Information. Ministry of Foreign Affairs and Cooperation. Section: Diplomatic relations. González, Eduardo (13 באפריל 2018). "Uzbekistan hopes Spain will open an embassy in Tashkent soon". The Diplomat in Spain (באנגלית). נבדק ב-2020-10-15. {{cite web}}: (עזרה) Ficha de Uzbekistán Office of Diplomatic Information. Ministry of Foreign Affairs and Cooperation. Section: Economic relations. Principal, uzbekembassy.es Embassy of the Republic of Uzbekistan in Spain. [1]List of foreign consulates in Spain. Ficha de Uzbekistán Office of Diplomatic Information. Ministry of Foreign Affairs and Cooperation. Section: Spanish Representation Data.
קרדינל אמריקאי

קרדינל אמריקאי (שם מדעי: Spiza americana) הוא מין של ציפור שיר ממשפחת הפרושיים ושבט הקרדינליים. היא חיה באמריקה הצפונית, לרוב סביב המערב התיכון, אך גם מזרחה ומערבה משם. חלק מהאוכלוסיות נודדות דרומה למקסיקו, וגם לאמריקה המרכזית כשהיא מעופפת בלהקות גדולות. זהו העוף היחיד בסוגו והוא קרוב לסוג קרדינל. הקרדינל דומה במראהו לדרור, והוא בעל הרגלים דומים. אורך הקרדינל 14 עד 16 סנטימטרים, מוטת כנפיו 24.6 עד 28 סנטימטרים ומשקלו 25.6 עד 38.4 גרם. הוא בעל נוצות אפורות, עם כתפיים וכנפיים חומות מפוספסות לאורכם בשחור. הראש צהוב, כשהלחיים אפורות. המקור אפור, והעיניים צהובות ומעליהם עובר פס צהוב עד אחורי הראש. מעל הראש ישנה ציצה זקורה נמוכה ואפורה. הסנטר לבן ומוקף בפסים שחורים, והגרון והחזה וכן הבטן צהובים. הוא מצוי בסביבות פתוחות כמו הפרריה וערבות המישורים הגדולים וגם בגידולים חקלאיים כמו דגניים, שם להקות גדולות נחשבות למזיקות גדולות. מזונם הוא זרעים שונים וחרקים שהם מוצאים בעשבים. חלק מהאוכלוסיות פרחו בתחילת המאה ה-19 והגיעו מזרחה עד ניו-אינגלנד והאזור המיד-אטלנטיק, אך הם נעלמו בסוף המאה. גם הגעתם וגם היעלמותם קשורים לשינויים בצורת הקרקע, שהפכה לעירונית יותר. עדיין הקרדינלים פורחים ואינם מצויים בסכנת הכחדה ממשית. מדיה וקבצים בנושא קרדינל אמריקאי בוויקישיתוף קרדינל אמריקאי, באתר אנציקלופדיה בריטניקה (באנגלית) קרדינל אמריקאי, באתר ITIS (באנגלית) קרדינל אמריקאי, באתר NCBI (באנגלית) קרדינל אמריקאי, באתר Animal Diversity Web (באנגלית) קרדינל אמריקאי, בבסיס הנתונים ARKive (באנגלית) קרדינל אמריקאי, באתר האנציקלופדיה של החיים (באנגלית) קרדינל אמריקאי, באתר GBIF (באנגלית) קרדינל אמריקאי באתר דיסקוס הגליל קרדינל אמריקאי באתר הרשימה האדומה של IUCN
ויליאם רוברט וודמן

ויליאם רוברט וודמן (באנגלית: William Robert Woodman;‏ 1828 – 20 בדצמבר 1891) היה רופא, ומיסטיקן בריטי, אחד משלושת המייסדים של מסדר השחר המוזהב, וחבר במסדר הבונים החופשיים. וודמן נולד באנגליה בשנת 1828. הוא למד רפואה, והוסמך כרופא בשנת 1851. בשנת 1857, נחנך וודמן אל מסדר הבונים החופשיים. ב-31 באוקטובר 1867 הצטרף וודמן לאגודת צלב הוורד של אנגליה, אם כי יש האומרים שהוא הצטרף כבר בשנת 1866. בפברואר 1868, מונה וודמן לתפקיד המזכיר הכללי של האגודה. בשנת 1871, החליט וודמן להשתקע באקסטר כדי להקדיש את זמנו לגינון. בשנת 1878, הוא מונה לתפקיד הבכיר ביותר באגודת צלב הוורד של אנגליה. תחת הנהגתו, התפתחה האגודה, והתפשטה לשאר אנגליה. בשנת 1887, וודמן שב ללונדון. בשנת 1888, ייסד וודמן את המקדש הראשון של מסדר השחר המוזהב, יחד עם שותפיו סמואל לידל מקגרגור מת'רס ווויליאם ווין ווסטקוט. וודמן נפטר בשנת 1891 בלונדון, שם הוא גם נקבר. מדיה וקבצים בנושא ויליאם רוברט וודמן בוויקישיתוף Hermetic Order of the Golden Dawn ® in Britain - Dr William Robert Woodman, www.hogd.co.uk woodman_wr Woodman, William Robert – Occult World (באנגלית) Freemasonry And The Lodge Within The Lodge, Masonic Enlightenment, ‏2017-06-03 (באנגלית) r/darksouls - Yet another thread about how to pronounce smough (original content inside. CHEAP!), reddit (באנגלית) Dr. William Robert Woodman, Golden Dawn Ancient Mystery School (באנגלית) L'Ordine Ermetico della Golden Dawn® in Italia. The Hermetic Order of the Golden Dawn® in Italy., www.magia-rituale.com Magical Orders, britishocculthistory.yolasite.com Dr William Robert Woodman (1828-1891) - Find A..., www.findagrave.com (באנגלית)
תחנת הכוח בג'נין

תחנת הכוח בג'נין היא תחנת כוח בהקמה מצפון לג'נין ובסמוך למוקייבלה שתספק חשמל לרוב תושבי נפת ג'נין וצפון הרשות הפלסטינית. עוד בפברואר 2011 פורסם כי הממשלה בוחנת להתיר לקבוצת משקיעים פלסטינים להקים תחנת כוח שתהיה מופעלת בעזרת גז טבעי ותבנה באזור ג'נין בהשקעה של כרבע מיליארד דולר, מלבד זאת דווח כי גם יזמי התוכנית מנהלים משא ומתן על בעלי השליטה במאגר תמר על מנת לרכוש מהם גז טבעי שיוכל להפעיל את התחנה, כבר לפני פרסום זה קבוצת Palestine Power Generation קיבלה זיכיון מהרשות הפלסטינית להקמת וכן להפעלה של תחנת כוח שתוקם באזור ג'נין. במרץ 2015 בוטל חוזה בין אבנר, רציו ודלק קידוחים לחברת PPGC, בחוזה סוכם כי החברות יספקו לחברה PPGC, גז ממאגר לוויתן בעזרת רכישה של כ-BCM 4.75 של גז טבעי לתקופה בת כ-20 שנים, לטענת השותפויות ביטול החוזה נובע בעקבות אי התקיימות תנאים שנקבעו בהסכם, אי קבלת אישור מרשות ההגבלים העסקיים וכן אי קבלת אישור רגולטוריים נוספים. באפריל 2016, נתנה ממשלת ישראל אישור עקרוני להקמת התחנה, שתהיה תחנת חשמל ראשונה בגדה המערבית, התחנה תבנה באזור התעשייה של ג'נין ובסמוך למעבר גלבוע ופורסם כי התחנה תספק כ-450 מגה וואט לתושבי הרשות כאשר תפעל בתפוקה מלאה, התחנה תעבוד דרך צינור גז שיחבר בין התחנה למאגר לוויתן והעבודות על התחנה צפויות להסתיים תוך כ-4 שנים אך קיים סיכוי שבשלב הראשוני של פעילות התחנה היא לא תחובר לשדה הגז בעקבות עיכובים במתווה הגז, קיים תכנון כי בעתיד הרחוק התחנה תוכל לקבל את הגז ממאגר הגז שנמצא מול חופי רצועת עזה, מאגר מרין, התועלת הכלכלית לפלסטינים בהקמת התחנה היא גדולה ומשמעותה היא מתן אפשרות להוספת כ-1,000 מקומות עבודה חדשים ברשות הפלסטינים ואף תאפשר לחסוף כ-40 מיליון דולר בשנה, את המימון להקמת התחנה יממנו מקורות מהרשות וגם מקורות זרים. התפתחות נוספת בעניין התחנה התרחשה שנה לאחר מכן, בנובמבר 2017 פורסם כי החברות ששולטות במאגר לוויתן, חברת נובל אנרג'י, רציו ודלק מנהלות מגעים לחתימת חוזה לאספקת גז לרשות הפלסטינית אשר רוצה להשתמש בו על מנת להפעיל את תחנת הכוח שעתידה לקום בג'נין, מלבדם גם נציגים מטעם הבנק העולמי משתתפים במשא ומתן והם אף נפגשו מספר פעמים במהלך המשא ומתן עם בכירים ממשרד האנרגיה הישראלי וכן משרד החוץ הישראלי על מנת לעדכן אותם בהתפתחויות במשא ומתן, לישראל יש אינטרס רב לקדם את הקמת התחנה מאחר שלרשות יש חוב של 1.5 מיליארד שקלים חדשים לחברת החשמל והקמת תחנת כוח עצמאית תאפשר לסקטור הפרטי להתמודד עם סוגיית תשלום חסר מבלי לערב את המדינה באותו עניין. הגר שיזף, הרשות מגנה תוכנית ישראלית לפיתוח החשמל בגדה: נועדה לבסס ריבונות על אדמותינו, באתר הארץ, 20 בפברואר 2020 מלחמה על עתיד הישוב מוקייבלה, באתר מועצה אזורית גלבוע, ‏13 באוקטובר 2019 ישראל פישר, שטייניץ אישר הקמת תחנת כוח ליד ג'נין – הראשונה בשטחים, באתר TheMarker‏, 7 באפריל 2021 לילך ויסמן, ‏יוזמה פלסטינית: תחנת כוח שתופעל בגז מ"תמר", באתר גלובס, 28 בפברואר 2011 הלל קורן, ‏בוטל חוזה גז מ"לוויתן" ב-1.2 מיליארד דולר לחברה פלסטינית, באתר גלובס, 11 במרץ 2015 עמירם ברקת, ‏הרשות הפלסטינית בדרך לפתח את מאגר עזה מארין, באתר גלובס, 21 ביוני 2018 אליאור לוי, ישראל אישרה הקמת תחנת חשמל פלסטינית ראשונה בג'נין, באתר ynet, 12 באפריל 2016 ליאור גוטמן, שותפות לווייתן חידשה מגעים עם הרשות הפלסטינית לאספקת גז, באתר כלכליסט, 15 בנובמבר 2017
יחסי אוקראינה – מקדוניה הצפונית

יחסי אוקראינה–מקדוניה הצפונית הם היחסים הדו-צדדיים של הרפובליקה של צפון מקדוניה ואוקראינה. במהלך השנים נעשו כמה מאמצים לחיזוק היחסים בין שתי המדינות. היחסים בין אוקראינה למקדוניה החלו ב-23 ביולי 1993, כאשר אוקראינה הכירה בעצמאותה של הרפובליקה המקדונית. היחסים הדיפלומטיים כוננו ב-20 באפריל 1995 על ידי חילופי איגרות בין משרד החוץ של אוקראינה לבין משרד החוץ של מקדוניה. בדצמבר 1997 נפתחה שגרירות מקדוניה בקייב. הנציגות הדיפלומטית של אוקראינה במקדוניה נפתחה ביוני 2000. אוקראינה פתחה שגרירות ברפובליקה של מקדוניה במהלך נובמבר 2001. ביולי 2019 חתמו שתי המדינות על הסכם המאפשר נסיעה ללא ויזה לאזרחי שתי המדינות במדינה השנייה. בשנת 2011 יוצאו קרוב ל-100 אוטובוסים שנבנו במפעל בעיר לבוב שבמערב אוקראינה למקדוניה. אוטובוסים אוקראינים משמשים בסקופיה, בירת מקדוניה הצפונית. החל מאותה שנה, מפעל האוטובוסים בלבוב היה הספק היחיד של אוטובוסים למקדוניה הצפונית. בין משרדי התרבות של שתי המדינות הושג הסכם למכירת בובות שעווה ממפעל בקייב למוזיאון תרבות במקדוניה באוגוסט 2008. זה היה חלק מהסכם להרחבת שיתוף הפעולה בין מקדוניה לאוקראינה בתחומי התרבות, החינוך והמדע. מקדוניה הצפונית מחזיקה באוקראינה שגרירות בקייב. אוקראינה מחזיקה במקדוניה הצפונית שגרירות בסקופיה וקונסוליה בביטולה. מדיה וקבצים בנושא יחסי אוקראינה – מקדוניה הצפונית בוויקישיתוף Lviv buses will export in Macedonia. Ukrainian National News. Oleg Dovganik. Published March 23, 2011. Retrieved May 16, 2015. Cultural Cooperation between Macedonia and Ukraine (אורכב 03.03.2016 בארכיון Wayback Machine). Macedonian Online. Published August 29, 2008. Retrieved May 16, 2015. https://ukranews.com/en/amp/news/641967-ukraine-agrees-with-north-macedonia-on-visa-free-travels-on-permanent-basis Macedonia — Embassies and Consulates. Embassypages.com. Retrieved May 16, 2015.
אנדרדוגס (תוכנית טלוויזיה)

אנדרדוגס היא קומדיה ישראלית, המתארת מציאות שבה כלבים יודעים לדבר ומתנהלים כבני אדם. התכנית עוקבת אחרי בכר, רג'י וצביקה במסעם לרכוש דירה בישראל. הסדרה הופקה עבור yes על ידי אולפני הרצליה ועלתה לשידור בשנת 2020. הסדרה באה להציג את האנשים החלשים בחברה הישראלית ואיך הם לעולם לא יגיעו בכוחות עצמם לדירה[דרוש מקור]. הסדרה עוקבת אחר חייהם של שלושה כלבים - בכר, רג'י וצביקה, אשר מחליטים יום אחד שהם מאסו במגורים עם בעליהם (או ברחוב במקרה של צביקה) ושהם מעוניים להיות הכלבים הראשונים בעלי דירה בישראל. במהלך הסדרה הכלבים מתמודדים עם רגולציה ובירקורטיה אשר מציבה להם המדינה ומנסים להגיע לדירה בכל דרך. פרק 1 - בעליו של רג'י מבשרים לו שהם עוברים לגור בחו"ל בלעדיו. לאחר שנאלץ לגור עם חתול, רג'י יוצא עם 2 חבריו צביקה, כלב רחוב ובכר, דני ענק וכוכב פרסומות, לחפש לשלושתם בית חדש. פרק 2 - הכלבים מנסים לבדוק פרויקט מגורים חדש ולנסות להיות הכלבים הראשונים עם בית. הם יוצאים לעבוד כדי לחסוך לדירה, אבל מגלים שהדרך עוד ארוכה מאוד. פרק 3 - הכלבים פוגשים בכלביה העירונית את אהוד, כלב מבוגר מהניינטיז שנותן להם קצת פרספקטיבה. ענת מחליטה להעניש את רג'י שברח מהבית, בכר מתקשה להיפטר מחיידק הבמה וכולם מנסים להציל את צביקה מהרדמה. פרק 4 - הכלבים מבינים שכדי להצליח להגיע לבית הם צריכים כסף, והרבה. בכר מנסה לגייס סוכנת חדשה, ורג'י, שעדיין קשור באזיקים לג'פרי, חושב על תוכנית המאה. פרק 5 - לאחר שהשיגו סכום נכבד למשכנתא, על הכלבים להשיג את רישיון הכלב שלהם כדי להתחיל את ההליך. רג'י ובכר צריכים להתמודד כל אחד עם עברם, בעוד צביקה מוצא דרכים יצירתיות להשיג רישיון. פרק 6 - שר האוצר מפתיע את צוות המכירות של "מחיר למתכלב" ושולח את הכלבים לעבור קורס אילוף מופרע במיוחד. העלילה מסתבכת כאשר כלב חדש מגיע לאילוף וטורף את כל הקלפים. פרק 7 - רג'י הולך בעקבות האהבה ומחליט להציע לטופי להתצטרף אל הכלבים לדירה. הפה הגדול של צביקה מסבך את הכלבים בקרב על כל הקופה בעוד שבכר רק רוצה שהבנאדם שלו יענה לו. פרק 8 - ערב ההגרלה על הדירה – בכר מנסה קריירה חדשה, רג'י מנסה להתרגל לרעיון הזוגי החדש וצביקה מנסה שוב להציל את יחזקאל מגורלו. פרק 9 - בפרק האחרון לעונה הכלבים יצטרכו להתמודד כל אחד עם עברו ולהכריע לגבי עתידם. על הדרך הם יצטרכו להוכיח שנאמנות היא לא סתם עוד תכונה הקיימת בהם. בכר (אלון חמאווי) - כלב שהוא שחקן ודוגמן ומנסה להשיג קמפיינים אך בכל פרק משהו חדש מכשיל אותו. מסוג דני ענק רג'י (יניב הלפגוט) - כלב שבעליו נוסעים לחו"ל ומשאירים אותו בארץ. מסוג בורדר קולי. צביקה (מוטי וסרמן) - כלב הומלס ג'פרי (איתי זבולון) - חתול הומוסקסואל אשר מתגורר עם רג'י טופי (ליז רביאן) - כלבה נוספת בשכונה, אשר רג'י מנסה למצוא חן בעיניה רענן (אמיר הילל) - כלב נוסף בעסקי הבידור המתחרה בבכר שירלי (רותי אסרסאי) - הסוכנת של בכר. פרוספר (יניב סוויסה) - מאפיונר נכה שמסתובב בשכונה ומהלך אימים על צביקה ופל (מעיין בלום) - הכלב של שר האוצר צ'רלי (אלון גאווי) - הכלב של פרוספר מסוג רוטווילר התכנית באתר יס התכנית באתר EDB איתי שטרן, "אנדרדוגס": איתי זבולון גונב את ההצגה בתפקיד חתול חרמן, באתר הארץ, 1 בספטמבר 2020
רצוננו לראות את מלכנו (שיר)

רצוננו לראות את מלכנו הוא פזמון חסידי שהלחין איצי וואלדנר, ובוצע על ידי הזמר החרדי-אמריקאי אברהם פריד באלבומו רצוננו לראות את מלכנו. מילות השיר לקוחות מפירוש רש"י בספר שמות. מילות השיר עוסקות בכמיהה לביאת המשיח. מילות השיר הן הפסוק בחומש שמות ופירוש הרש"י עליו: ויגד משה את דברי העם אל ה'. (רש"י:) תשובה על דבר זה שמעתי מהם, שרצונם לשמוע ממך. אינו דומה השומע מפי שליח לשומע מפי המלך רצוננו לראות את מלכנו — ספר שמות, פרק י"ט, פסוק ט' השיר זכה לפרסום רב ולהצלחה במגזר הדתי והחרדי, והוכתר לשיר השנה לשנת תשע"ג של רדיו קול חי. אברהם פריד - רצוננו לראות את מלכנו, סרטון באתר יוטיוב מצעד המוזיקה השנתי תשע"ג – דירוג המקומות הסופי! ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
הפכת מספדי

הפכת מספדי הוא פזמון חסידי שבוצע על ידי הזמר החרדי-אמריקאי אברהם פריד, שהלחינו איצי וואלדנר ואברהם פריד, באלבומו רצוננו לראות את מלכנו. מילות השיר לקוחות מתהילים. השיר הוא שיר קצבי ושמח, המדבר על הודיה לבורא עולם על כך שהפך את עצב של האדם לשמחה. השיר זכה לפרסום רב ולהצלחה במגזר הדתי והחרדי . וסיים במקום השני במצעד השנתי לשנת תשע"ג של רדיו קול חי אברהם פריד - הפכת מספדי, סרטון באתר יוטיוב לדף השיר באתר הספרייה הלאומית תהילים ל' מצעד המוזיקה השנתי תשע"ג – דירוג המקומות הסופי! ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.